stanford-oval/wikipedia huggingface dataset:
Noona Björkman

Noona Björkman (s. 6. huhtikuuta 1994) on suomalainen salibandyn pelaaja, pelipaikaltaan hyökkääjä. Hän on pelannut  Naisten Salibandyliigassa Tikkurilan Tiikerien joukkueessa kausina 2009–2013 ja Porvoon Salibandyseuran joukkueessa kausina 2013–2022. Hän on pelannut runkosarjassa 227 ottelua, joissa hän on tehnyt 68 maalia ja saanut 46 syöttöpistettä. Pudotuspelejä hänellä on ennen kauden 2021–2022 loppuottelusarjaa 81, ja niissä hän on tehnyt 33 maalia sekä saanut 22 syöttöpistettä. Hän on voittanut Suomen-mestaruuden vuonna 2021 sekä saavuttanut SM-hopeaa vuonna 2019 ja SM-pronssia vuonna 2017. Mestaruusvuonna 2021 hän oli PSS:n kapteeni mutta loukkaantui kolmannessa pudotuspelissä eikä pelannut loppuotteluissa.
Nartheciaceae

| Nartheciaceae |
| --- | --- |
 Narthecium asiaticum -suoliljalaji
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Liliopsida
Lahko::  Dioscoreales
Heimo::  Nartheciaceae  Fr. ex Bjurzon
Katso myös
   Nartheciaceae Wikispeciesissä   Nartheciaceae Commonsissa 
Infobox OKNimi-testi OK: 
Suoliljakasvit[lähde? ] (Nartheciaceae) on koppisiemenisten Dioscoreales-lahkoon kuuluva kasviheimo, johon kuuluvat muun muassa suoliljat (Narthecium). Niiden mukaan heimoa kutsutaan seuraavassa suoliljakasveiksi.
Tuntomerkit

Suoliljakasveihin kuuluu ruohoja, joiden juurten kuorikerroksessa on ilmaonteloita ja soluissa oksalaattikiteitä. Lehdet ovat kierteisesti tai kaksirivisesti järjestyneet ja ovat toisinaan syrjittäisiä. Kukinto on terttumainen ja suojuslehdellinen. Kukat ovat melko tyypillisiä yksisirkkaisille. Kehälehdet ovat osittain kasvaneet yhteen, samoin hetiö. Sikiäimessä voi olla mesirauhasia, ja sikiäin on kehänpäällinen tai puoleksi kehänalainen. Kehälehtien suojaama hedelmä on kotamainen, ja muodoltaan vaihtelevat siemenet ovat siinä vinoissa riveissä.
Levinneisyys

Suoliljakasvien levinneisyys on hajanainen ja sijoittuu pääasiassa pohjoiseen lauhkeaan vyöhykkeeseen. Amerikassa niitä on Pohjois-Amerikan länsi-, itä- ja kaakkoisosassa sekä Guyanassa. Euraasiassa esiintymisalueita ovat Länsi-Eurooppa, Kaukasus, Himalajalta Kiinaan ja Japaniin ulottuva alue sekä paikoitellen Malaijien saaristo.
Luokittelu

Suoliljakasveihin kuuluu neljä tai viisi sukua ja 41 lajia. Runsaslajisin suku on Aletris, jossa on lajeista 30.
Suvut:
Aletris L.
Lophiola Ker Gawl.
Metanarthecium Maxim.
Narthecium Huds. – suoliljat
Nietneria Klotzsch ex Bentham
Aiheesta muualla

Flora of China, Aletris: http://www.efloras.org/florataxon.aspx?flora_id=2&taxon_id=100995
Niclas Westerholm

| Niclas Westerholm> Henkilötiedot |
| --- | --- |
Syntynyt: 13. elokuuta 1997 (ikä 27) Helsinki, Suomi
Kansalaisuus:   Suomi
Jääkiekkoilija
Lempinimi:  Nicke, Nikke
Pelipaikka:  maalivahti
Hanska:  vasen
Pituus:  192 cm
Paino:  90 kg
Seura
Seura:  Kärpät
Sarja:  SM-liiga
Pelinumero:  53
Pelaajaura
Pääsarjaura:  2017–
Aik. seurat:  SaiPa (SML)
Niclas Westerholm (s. 13. elokuuta 1997 Helsinki) on suomalainen jääkiekkomaalivahti, joka edustaa SM-liigajoukkue Oulun Kärppiä.
Ura > Maajoukkueura

Westerholm on pelannut Suomen A-maajoukkueessa kaksi ottelua. Hän teki A-maajoukkuedebyyttinsä Karjala-turnauksen toisessa ottelussa 13. marraskuuta 2021 Helsingin Hartwall Arenassa Tšekkiä vastaan. Westerholm torjui Suomen 4–2-voittoon päättyneessä ottelussa 29 kertaa.
Niclas Tenhovuori

| Niclas Tenhovuori> Henkilötiedot |
| --- | --- |
Syntynyt: 28. toukokuuta 2002 (ikä 22) Helsinki, Suomi
Kansalaisuus:   Suomi
Jääkiekkoilija
Lempinimi:  Tepi
Pelipaikka:  oikea laitahyökkääjä
Maila:  oikea
Pituus:  190 cm
Paino:  96 kg
Seura
Seura:  Kiekko-Vantaa
Sarja:  Mestis
Pelinumero:  13
Pelaajaura
Pääsarjaura:  2022–
Aik. seurat:  HPK (SML) Jokerit (Mestis)
Niclas Juhani Tenhovuori (s. 28. toukokuuta 2002 Helsinki) on suomalainen jääkiekkoilija, joka edustaa Mestis-joukkue Kiekko-Vantaata. Hän on pelipaikaltaan oikea laitahyökkääjä. Tenhovuori laukoo oikealta.
Ura > Seuraura

Tenhovuori on Karhu-Kissojen kasvatti. Hän siirtyi C-juniori-ikäisenä Jokereihin. Tenhovuori toimi kaudella 2017–2018 seuran C-nuorten kapteenina. Kauden 2018–2019 päätteeksi hän voitti B-nuorten Suomen-mestaruuden.
Toukokuussa 2021 Tenhuvuori teki Jokereiden vuoden mittaisen ja kaksisuuntaisen KHL-sopimuksen. Samalla hänen vahvistettiin siirtyvän kaudeksi 2021–2022 Mestis-joukkue Kiekko-Vantaan vahvuuteen. Tenhovuori pelasi siellä tulokaskautensa aikana 38 runkosarjaottelua tehopistein 9+12=21 ja kaksi playoff-ottelua ilman tehopisteitä. Hän pelasi myös yhden Suomen Cupin ottelun ilman tehopisteitä. Tenhovuori pelasi osan kaudestaan myös Jokereiden U20-joukkueessa. Hän ei pelannut kuitenkaan otteluakaan KHL:ssä.
Tenhovuori teki toukokuussa 2022 vuoden mittaisen ja tryoutin sisältävän sopimuksen SM-liigajoukkue Hämeenlinnan Pallokerhon kanssa. Syyskuussa hän sai joukkueeseen kauden 2022–2023 kattavan jatkosopimuksen. Tenhovuori aloitti kautensa seuran U20-joukkueessa, kunnes hän loukkaantui kahden ottelun jälkeen. Tenhovuoren kuntouduttua lokakuussa HPK lainasi hänet alustavasti viikon mittaisella sopimuksella takaisin Kiekko-Vantaan Mestis-joukkueeseen, jossa Tenhovuori pelasi viisi ottelua. Marraskuussa HPK lainasi hänet toiseen Mestis-joukkueeseen, Forssan Palloseuraan. Tenhovuori teki HPK:ssa SM-liigadebyyttinsä Tapaninpäivänä 26. joulukuuta 2022 vieraissa Tapparaa vastaan. Hänet merkittiin joukkueen nelosketjun oikeaan laitaan Erkka Seppälän ja Eskil Woldin viereen. Tenhovuori sai ottelussa jääaikaa 6.15 minuuttia. Hänelle merkittiin myös teholukema –1. Tenhovuori pelasi HPK:ssa kahdeksan runkosarjaottelua ilman tehopisteitä. FPS:ssä hän pelasi kauden aikana kymmenen ottelua.
Kaudeksi 2023–2024 Tenhovuori palasi Jokereihin pelaamaan Mestistä. Hän pelasi runkosarjassa 38 ottelua tehopistein 12+8=20, mutta Tenhovuori ei kuitenkaan pelannut pudotuspeleissä, vaan hän vahvisti yli-ikäisenä Jokereiden U20-joukkuetta. Tenhovuori palasi kaudeksi 2024–2025 vuoden mittaisella sopimuksella Kiekko-Vantaaseen.
Ura > Maajoukkueura

Tenhovuori on pelannut kolme nuorten ja yhden poikien maaottelun.
Muuta

Tenhovuori valmistui merkonomiksi Perho Liiketalousopistosta keväällä 2021.
Operaatio Blücher

Operaatio Blücher voi viitata seuraaviin asioihin:
Operaatio Blücher-Yorck, Osa Kolmatta Aisnen taistelua ensimmäisessä maailmansodassa keväällä 1918.
Operaatio Blücher (1942), Toisessa maailmansodassa saksalaisten suunnittelema hyökkäys Krimin niemimaalta Kertšinsalmen kautta Kaukasukselle viiden divisioonan voimin osana Operaatio Sinistä. Toteutettiin pienemmässä mittakaavassa 2. syyskuuta 1942.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Operaatio Blücher”, voi hakea sivunnimihaulla, laajalla sivunnimihaulla tai tekstihaulla.
Nukkumatit

| Nukkumatit |
| --- | --- |
 Paavonnukkumatin Maranta leuconeura lehtiä.
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Marantakasvit Marantaceae
Suku::  Nukkumatit Maranta  L.
Tyyppilaji
 nuolijuuri Maranta arundinacea L. (1753) 
Katso myös
   Nukkumatit Wikispeciesissä   Nukkumatit Commonsissa 
Infobox OKNimi-testi OK: 
Nukkumatit (Maranta) on kasvisuku marantakasvien heimossa ja marantakasvien tyyppisuku. Siihen kuuluu 39 lajia. Nukkumattien tyyppilaji on nuolijuuri (Maranta arundinacea), jota viljellään ravintokasvina varsinkin Karibianmeren saarilla.
Lajeja

Nuolijuuri eli arrowjuuri (Maranta arundinacea)
Mukulanukkumatti (Maranta bicolor)
Paavonnukkumatti (Maranta leuconeura)
Aiheesta muualla

Finto: Kassu – Kasvien suomenkieliset nimet: Nukkumatit (Maranta)
Suomen Lajitietokeskus: Nukkumatit – Maranta
ITIS: Maranta (englanniksi)
United States Department of Agriculture (USDA): Maranta (englanniksi)
Flora of China: Maranta (englanniksi)
Nicholas Patrick

| Nicholas Patrick |
| --- | --- |

Henkilötiedot
Syntynyt: 19. marraskuuta 1964 (ikä 59) Saltburn-by-the-Sea, North Yorkshire, Englanti
Kansalaisuus:  brittiläinen / yhdysvaltalainen
Ammatti:  insinööri
Ura
Tyyppi:  astronautti
Aika avaruudessa:  26 pv. 14 h 50 min.
Lennot

:  STS-116
 
:  STS-130
 
Nicholas James MacDonald Patrick (s. 19. marraskuuta 1964 Saltburn-by-the-Sea, North Yorkshire, Englanti) on brittiläissyntyinen insinööri ja NASAn astronautti. Hän osallistui tehtäväspesialistina avaruussukkulalennolle STS-116 Discovery vuonna 2006 neljäntenä brittinä avaruudessa. Patrick osallistui sukkulalennolle STS-130 tehtäväspesialistina.
Patrick syntyi Saltburn-by-the-Seassa, Englannissa ja kasvoi Lontoossa ja Ryessa, New Yorkissa. Hänelle myönnettiin Yhdysvaltain kansalaisuus vuonna 1994. Patrick on naimisissa ja hänellä on kolme lasta.
Koulutus

Patrick opiskeli Trinity Collegessa Cambridgessa. Opiskeluaikana hän opetteli lentämään Royal Air Forcen Cambridgen yliopiston vapaaehtoisissa lentojoukoissa. Hänellä on koneenrakennuksen tohtorintutkinto Massachusetts Institute of Technologysta (Ph.D, 1996). Hän työskenteli Boeingin kaupallisten lentokoneiden ryhmän palveluksessa Seattlessa.
Ura NASAssa

Patrick valittiin NASAn astronauttikoulutukseen kesäkuussa 1998. Hän aloitti koulutuksen Johnson Space Centerissä elokuussa 1998. Hän vietti 308 tuntia avaruudessa sukkulalennolla STS-116. Hän toimi ajoittain myös avaruusaseman ja lennonvalvonnan yhteyshenkilönä (CAPCOM). Patrick osallistui helmikuussa 2010 tehtäväspesialistina sukkulalennolle STS-130.
Aiheesta muualla

Kuvia tai muita tiedostoja aiheesta Nicholas Patrick Wikimedia Commonsissa
Nicholas Patrick Twitterissä
Elämäkerta NASAn sivulla (englanniksi)
Elämäkerta Spacefacts.de:n sivulla (englanniksi)
Sukkulalentoa STS-130 edeltävä haastattelu (Arkistoitu – Internet Archive) (27.1.2010) (englanniksi)
Sukkulalentoa STS-116 edeltävä haastattelu (Arkistoitu – Internet Archive) (3.11.2006) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nicholas Patrick
Käännös suomeksi
Noonio

Animaatio, joka havainnollistaa desimaaliosien lukemisen noonion avulla.
Noonio eli nonius on monissa mittalaitteissa käytettävä lukematarkkuutta parantava asteikko. Esimerkiksi työntömitan varsinainen asteikko on tyypillisesti jaettu millimetreihin.
Noonio on varsinaisen asteikon rinnalla oleva ja sen suhteen liikkuva 9 millimetrin pituinen asteikko, joka on jaettu 10 jako-osaan. Noonion nollakohta osoittaa täysien millimetrien määrän ja se noonion jakoviiva, joka sattuu täsmälleen samalle kohdalle jonkin pääasteikon viivan kanssa, osoittaa täysien millimetrien yli olevien kymmenesosien määrän.
Noonio on saanut nimensä portugalilaisen matemaatikon Pedro Nunesin (Petrus Nonius) mukaan, vaikka sen keksijänä pidetään ranskalaista Pierre Vernieriä. Joissakin kielissä, kuten englannissa, noonio onkin nimetty Vernierin mukaan.
New York Red Bulls

New York Red Bulls (aiemmin MetroStars) on yhdysvaltalainen jalkapalloseura, joka pelaa Major League Soccer -liigassa. Seura pelaa kotiottelunsa erityisesti jalkapalloa varten rakennetulla Red Bull Arenalla, joka sijaitsee Harrisonissa, New Jerseyssä. Ennen kautta 2010 seuran kotistadion oli Giants Stadium, joka sijaitsi East Rutherfordissa, New Jerseyssä.
New York Red Bulls perustettiin vuonna 1995 ja se oli yksi MLS:n perustajaseuroista. Seura tunnettiin vuoteen 1997 nimellä New York/New Jersey MetroStars ja vuoteen 2006 nimellä MetroStars. Nimi MetroStars tuli Metromedia-yrityksestä, jonka omisti seuran alkuperäinen omistaja John Kluge. Kluge myi MetroStarsin vuonna 2001 Anschutz Entertainment Groupille. Vuonna 2006 itävaltalainen energiajuomavalmistaja Red Bull osti MetroStarsin Anchutzilta ja nimesi seuran uudelleen. Red Bull on ollut aiemminkin aktiivinen urheilumarkkinoilla, sillä se on omistanut New York Red Bullsin lisäksi muun muassa kaksi Formula 1 -tallia, Red Bull Racingin ja Scuderia Toro Rosson, ja itävaltalaisen jalkapalloseuran FC Red Bull Salzburgin, joka tunnettiin aiemmin nimellä SV Austria Salzburg.
New York Red Bulls/MetroStars ei ole saavuttanut erityisen suurta urheilullista menestystä. Se on pelannut MLS:n loppuottelussa, MLS Cupissa, yhden kerran, vuonna 2008. Se hävisi ottelun Columbus Crew'lle maalein 1–3. Lisäksi seura on voittanut runkosarjan parhaalle jaettavan MLS Supporters’ Shieldin kahdesti, vuosina 2013 ja 2015. Lamar Hunt U.S. Open Cupissa Red Bulls on edennyt kolmesti välieriin, vuosina 1997, 1999 ja 2000, ja kerran loppuotteluun, vuonna 2003. Chicago Fire vei tuolloin U.S. Open Cupin voiton maalein 1–0.
Seurassa on pelannut vuosien varrella monia kansainvälisesti tunnettuja pelaajia, kuten Roberto Donadoni, Lothar Matthäus, Youri Djorkaeff, Thierry Henry ja Rafael Márquez. Myös monet seuran valmentajista ovat olleet kansainvälistä huipputasoa, kuten maajoukkueita valmentaneet Carlos Queiroz, Carlos Alberto Parreira, Bora Milutinović, Bob Bradley ja Bruce Arena sekä ruotsalainen Hans Backe.
Seuran pääkilpakumppanina pidetään washingtonilaisseura D.C. Unitedia. Seurat ovat kilpailleet vuodesta 2002 lähtien Atlantic Cupin voitosta. Palkinto menee vuosittain sille seuralle, joka kerää enemmän pisteitä seurojen keskinäisistä otteluista MLS-kauden aikana.
Joukkue > Kokoonpano

Päivitetty: 18. joulukuuta 2023
Entisiä pelaajia

Jeff Agoos (2005)
Branco (1997)
Antony de Ávila (1996–1997)
Youri Djorkaeff (2005–2006)
Roberto Donadoni (1996–1997)
Eddie Gaven (2003–2005)
Amado Guevara (2003–2006)
Thierry Henry  (2010–2014)
Tim Howard (1998–2003)
Alexi Lalas (1998)
Clint Mathis (2000–2003, 2007)
Lothar Matthäus (2000)
Tony Meola (1996–1998, 2005–2006)
Mike Petke (1998–2002, 2009–2010)
Eddie Pope (2003–2004)
Tab Ramos (1996–2002)
Claudio Reyna (2007–2008)
Giovanni Savarese (1996–1998)
Teemu Tainio (2011–2012)
Adolfo Valencia (2000–2001)
Ronald Waterreus (2007)
Päävalmentajat

Eddie Firmani (1996)
Carlos Queiroz (1996)
Carlos Alberto Parreira (1997)
Alfonso Mondelo (1998)
Bora Milutinović (1998–1999)
Octavio Zambrano (2000–2002)
Bob Bradley (2002–2005)
Mo Johnston (2005–2006)
Richie Williams (2006; väliaikainen)
Bruce Arena (2006–2007)
Juan Carlos Osorio (2007–2009)
Richie Williams (2009–2010; väliaikainen)
Hans Backe (2010–2012)
Mike Petke (2013–2015)
Jesse Marsch (2015–)
Aiheesta muualla

Red Bull New Yorkin verkkosivut (englanniksi)
No Stranger to Love

| ”No Stranger to Love” Black Sabbath |
| --- | --- | --- |

Singlen tiedot
 Albumilta: Seventh Star
 Julkaistu: 1986
 Tuottaja(t): Jeff Glixman
 Tyylilaji: AOR, hard rock
 Kesto: 04.02
 Levy-yhtiö:  Vertigo Records
Muut kannet

Black Sabbathin muut singlet
| ”Trashed” 1983 | ”No Stranger to Love” 1986 | ”The Shining” 1987 |
No Stranger to Love on Black Sabbathin kappale ja single-julkaisu vuodelta 1986. Yhtye tosin toimi tuohon aikaan nimikkeellä "Black Sabbath featuring Tony Iommi", sillä saman vuoden Seventh Star-albumin piti olla kitaristi Tony Iommin sooloalbumi, mutta levy-yhtiö ja manageri halusivat julkaista albumin Black Sabbath-nimen alla ja näin päädyttiin kyseiseen kompromissiin.
Kappale edustaa musiikillisesti tyypillistä 1980-luvun puolivälin AOR-tyylistä, kosketinsoitin-voittoista voimaballadia. Kosketinsoittaja Geoff Nichollsin, joka oli näkyvästi mukana albumin sävellystyössä, mukaan kappaleeseen haettiin Foreigner-yhtyeen "I Want to Know What Love Is"-kappaleen henkeä. Kappaleesta tehtiin myös promo-video. Single ei menestynyt kaupallisesti kovinkaan hyvin ja siihen vaikutti myös laulaja Glenn Hughesin nopea erottaminen yhtyeestä pian levyn julkaisun jälkeen alkaneen kiertueen alussa.
Single-versio on hieman albumiversiota erilaisempi, sisältäen enemmän kosketinsoittimia ja taustalaulua. Kappaleessa bassoa soittaa albumin sessioiden alkuvaiheessa mukana ollut Gordon Copley. Singlen b-puolella julkaistiin myöskin Seventh Star-albumilta otettu, tuon aikakauden valtavirran hard rockia oleva "Angry Heart". Siinä basson soiton hoitaa laulaja Hughes, joten näin ollen yhtyeen tuolloinen vakituinen basisti Dave Spitz ei soita singlellä ollenkaan.
Kappaleet > A-puoli

No Stranger to Love (remix) - 4:02
Kappaleet > B-puoli

Angry Heart - 3:06
Sävellys ja sovitus Iommi, sanat Iommi, Nicholls, Hughes ja Glixman
Pohjois-Amerikassa julkaistu Warner Brosin promo-versio sisältää a-puolena kappaleen "No Stranger to Love" albumi-version (4:28) ja b-puolena remix-version
Muusikot

Tony Iommi - kitara
Glenn Hughes - laulu, sekä basso kappaleessa "Angry Heart"
Geoff Nicholls - kosketinsoittimet, taustalaulu
Eric Singer - rummut
Gordon Copley - basso ("No Stranger to Love")
Julkaisuhistoria

1986: Vertigo Records, 884 532-7, 7", EU
1986: Warner Bros, PRO-A-2430, 12", US promo
Ong Teng Cheong

| Ong Teng Cheong> 王鼎昌 |
| --- | --- |
 Ong Teng Cheong vuonna 1997.
Singaporen presidentti
 1. syyskuuta 1993 – 31. elokuuta 1999  
Edeltäjä:  Wee Kim Wee
Seuraaja:  Sellapan Ramanathan
Henkilötiedot
Syntynyt: 22. tammikuuta 1936 Singapore
Kuollut: 8. helmikuuta 2002 (66 vuotta) Singapore
Ammatti:  arkkitehti
Puoliso:  Ling Siew May (kuoli v. 1999)
Tiedot
Puolue:  Kansan toimintapuolue (1972–1993) puolueeton (1993–2002)
Uskonto:  agnostisismi
Ong Teng Cheong (kiin.: 王鼎昌; pinyin: Wáng Dǐngchāng; Pe̍h-ōe-jī: Ông Tíng-chhiong; 22. tammikuuta 1936 – 8. helmikuuta 2002) oli Singaporen ensimmäinen suorilla vaaleilla valittu presidentti. Hän toimi maan viidentenä presidenttinä kuuden vuoden ajan (1. syyskuuta 1993 – 31. elokuuta 1999).
Ong syntyi toisena viidestä lapsesta keskiluokkaiseen singaporenkiinalaiseen perheeseen vuonna 1936. Hänen englanniksi koulutetun isänsä mielestä kiinan kieli oli tärkeä bisnesmaailmassa pärjäämisen kannalta, joten hän pani kaikki viisi lastaan kiinankieliseen kouluun. Ong valmistui keskiasteen koulusta vuonna 1955 ja lähti vuosi myöhemmin ulkomaille isänsä ystävän avulla. Hän opiskeli arkkitehtuuria Adelaiden yliopistossa yhdessä lapsuudenystävänsä ja tulevan vaimonsa Ling Siew Mayn kanssa. Ong ja Ling olivat tavanneet pikkujouluissa heidän suorittaessaan vielä toisen asteen koulutusta. Valmistuttuaan yliopistosta Ong työskenteli arkkitehtina Adelaidessa ja meni naimisiin Lingin kanssa vuonna 1963.
Vuonna 1965 Ong sai stipendin Liverpoolin yliopistoon, jossa hän väitteli kaupunkisuunnittelusta ja valmistui maisteriksi vuonna 1967. Samana vuonna hän alkoi työskennellä Singaporen Kansallisen kehityksen ministeriössä kaupunkisuunnittelijana. Neljän vuoden kuluttua hän erosi työstään ja perusti rakennusyrityksen Ong & Ong Architectsin yhdessä vaimonsa kanssa.
Ong aloitti 21 vuotta kestäneen poliittisen uransa yhteisöpolitiikassa Singaporen Seletar-alueella. Hänet esiteltiin sitten pääministeri Lee Kuan Yewlle. Ong on toiminut parlamentin jäsenenä, hallituksessa ministerinä ja varapääministerinä kunnes hän erosi tehtävästään tullakseen Singaporen ensimmäiseksi vaaleilla valituksi presidentiksi.
Ongin vaimo Ling Siew May kuoli syöpään heinäkuussa 1999 taudin uusiuduttua. Heillä oli kaksi lasta. Ong itse kuoli 66-vuotiaana imusolmukesyöpään kotonaan 8. helmikuuta 2002. Hänet oli lähetetty sairaalasta kotiin muutama päivä aiemmin.
Singaporen kuudesta kuolleesta presidentistä Ong Teng Cheong ja Devan Nair ovat ainoat, joille ei ole myönnetty valtiolliset hautajaiset.
Noonie Bao

| Noonie Bao |
| --- | --- |
 Noonie Bao Grammisgalanissa Tukholman Cirkusissa 20. helmikuuta 2013.
Henkilötiedot
Syntynyt: 9. elokuuta 1987 (ikä 37)
Ammatti:  laulaja, lauluntekijä
Muusikko
Taiteilijanimi:  Noonie Bao 
Laulukielet:  englanti, ruotsi
Tyylilajit:  Elektroninen musiikki, progressive house
Levy-yhtiöt:  Hybris (2012-)
Aiheesta muualla
nooniebao.com
  [ Muokkaa Wikidatassa ] [ ohje ]  
Noonie Bao (oikealta nimeltään Jonnali Mikaela Parmenius, s. 9. elokuuta 1987) on ruotsalainen laulaja ja lauluntekijä.
Tultuaan täysi-ikäiseksi Noonie Bao liittyi kustantajalle lauluntekijäksi ja on sittemmin sanoittanut kappaleita Aviciille, Don Diablolle, Clean Banditille, Tove Styrkelle ja Adiam Dymottille. Lokakuun 2012 viimeisenä päivänä hän julkaisi Hybrisin lisensoiman debyyttialbuminsa nimeltään I am Noonie Bao. Vuoden 2013 Grammisgalanissa hän oli ehdolla kategoriassa "Vuoden tulokas". Samana vuonna hän oli yksi Moraeus med Mera -televisio-ohjelman vieraista. Noonie Bao oli yksi sanoittajista Aviciin englanninkielisellä singlellä "I Could Be the One", jossa hän myös laulaa sanoitetut sanat. Noonie Bao asuu tällä hetkellä Tukholmassa.
Käännös suomeksi
Nyla

| Nyla |
| --- | --- |

Henkilötiedot
Koko nimi:  Nailah Thorbourne
Syntynyt: 27. marraskuuta 1983 (ikä 40) Kingston, Jamaika
Ammatti:  laulaja, lauluntekijä
Muusikko
Laulukielet:  englanti
Aktiivisena:  2004–
Tyylilajit:  reggae, dancehall, pop, EDM, reggae fusion
Aiheesta muualla
nailahnyla.com
  [ Muokkaa Wikidatassa ] [ ohje ]  
Nailah Thorbourne (s. 27. marraskuuta 1983 Kingston, Jamaika, esiintyjänimeltään Nyla) on jamaikalainen laulaja-lauluntekijä. Hän oli R&B ja reggaeduo Brick & Lacen jäsen jonka vuonna 2007 julkaistu debyyttialbumi Love Is Wicked sisälsi listamenestykseksi nousseen albumin nimikkokappaleen. Nyla on tunnettu parhaiten vierailustaan Major Lazerin kappaleella "Light It Up". Nykyään hän sanoittaa ja esiintyy sooloartistina sekä julkaisee musiikkia lukuisten artistien ja tuottajien kanssa.
Nylalla on jamaikalainen isä ja afroamerikkalainen äiti, jotka asuvat Jamaikan Kingstonissa. Lisäksi hänen perheeseensä kuuluu kolme sisarta, Tasha, Nyanda ja Candace Thorbourne.
Singlet

Stand Up (2013)
Body Calling (2014)
Faith (2019)
We Can Believe In (2019)
Käännös suomeksi
Nikosian yliopisto

| Nikosian yliopisto> Πανεπιστήμιο Λευκωσίας University of Nicosia |
| --- | --- |
 Nikosian yliopistoa.
Perustettu:  1980
Tyyppi:  yksityinen yliopisto
Opiskelijoita:  11 000
Sijainti:  Nikosia,  Kypros
Sivusto:  www.unic.ac.cy
Nikosian yliopisto (kreik. Πανεπιστήμιο Λευκωσίας, Panepistímio Lefkosías, turk. Lefkoşa Üniversitesi, engl. University of Nicosia, UNIC) on yksityinen yliopisto, jonka pääpaikka on Nikosian kaupungissa Kyproksella. Se on Kyproksen suurin yliopisto ja koko eteläisen Euroopan suurin ensisijaisesti englannin kielellä opettava yliopisto.
Yliopisto on perustettu vuonna 1980. Nikosian lisäksi yliopisto toimii Limassolissa ja Lárnakassa, ja se tekee laajasti yhteistyötä muunmaalaisten yliopistojen kanssa. Yliopistossa opiskelee yli 11 000 opiskelijaa (2018).
Tiedekunnat

Humanistinen ja yhteiskuntatieteellinen tiedekunta
Kasvatustieteellinen tiedekunta
Luonnon- ja teknillistieteellinen tiedekunta
Lääketieteellinen tiedekunta
Oikeustieteellinen tiedekunta
Taloustieteellinen tiedekunta
Aiheesta muualla

Kuvia tai muita tiedostoja aiheesta Nikosian yliopisto Wikimedia Commonsissa
University of Nicosia. Yliopiston verkkosivut. (englanniksi) (kreikaksi)
Neuvostoliiton koripallomaajoukkue

Neuvostoliiton miesten koripallojoukkue on voittanut lukuisia arvokisamitaleja; toiseksi eniten Yhdysvaltain koripallomaajoukkueen jälkeen.
Olympiamitalit

Kultaa (2): 1972, 1988
Hopeaa (4): 1952, 1956, 1960, 1964
Pronssia (3): 1968, 1976, 1980
Maailmanmestaruusmitalit

Kultaa (3): 1967, 1974, 1982
Hopeaa (3): 1978, 1986, 1990
Pronssia (2): 1963, 1970
Euroopan-mestaruusmitalit

Kultaa (14): 1947, 1951, 1953, 1957, 1959, 1961, 1963, 1965, 1967, 1969, 1971, 1979, 1981 ja 1985
Hopeaa (3): 1975, 1977, 1987
Pronssia (4): 1955, 1973, 1983, 1989